Държавен вестник, бр. 26, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  26 
(3) Организаторът трябва да осигури съх­
раняването на всички данни, свързани с пред­
лагането на хазартни услуги на територията 
на Република България, в т. ч. регистрация и 
идентификация на участниците, направените 
залози и изплатените печалби. Съхраняването 
се извършва на оборудване за съхранение на 
данни (контролен локален сървър), разположено 
на територията на Република България, по ред 
и начин, определени в наредбата по ал. 1, т. 4. 
(4) Данните по ал. 3 се съхраняват във вида, 
в който са създадени, за срок от 5 години след 
изтичането на давностния срок за погасяване на 
публичните задължения, свързани с тези данни.
Чуждестранни лица
Чл. 7. (1) Чуждестранни лица могат да 
участват в дружествата по чл. 4, ал. 1, т. 1 в 
случаите, когато освен на всички други изис­
квания, установени в този закон, тези дружества 
пряко или чрез контролирани от тях дружества 
по смисъла на § 1в от допълнителните разпо­
редби на Търговския закон изпълняват и поне 
едно от следните условия:
1. да организират хазартни игри в игрално 
казино към хотел с категория четири и повече 
звезди, когато хотелът е собственост на дру­
жеството или на контролираното дружество;
2. да са инвестирали в организиране и на 
друга дейност на територията на Република 
България средства в размер, не по-малък от 
левовата равностойност на 10 000 000 евро по 
официалния валутен курс на лева към еврото, 
и да са осигурили не по-малко от 500 работни 
места.
(2) Алинея 1 не се прилага за чуждестранни 
лица, които са регистрирани в друга държа­
ва – членка на Европейския съюз, в друга 
държава – страна по Споразумението за Ев­
ропейското икономическо пространство, или 
в Конфедерация Швейцария или са граждани 
на такава държава.
Лица, на които не се издава лиценз
Чл. 8. (1) Лиценз за организиране на хазартна 
игра, за производство, разпространение и сервиз 
и за внос, разпространение и сервиз на играл­
но оборудване за хазартни игри не се издава 
на едноличен търговец или юридическо лице, 
включително в случаите на „свързани лица“ по 
смисъла на § 1 от допълнителните разпоредби 
на Търговския закон, когато е налице едно от 
следните условия:
1. собственик, съдружник или акционер с 
квалифицирано участие, управител, член на 
управителен или контролен орган на друже­
ство или юридическо лице с нестопанска цел 
е осъждан за умишлено престъпление от общ 
характер, освен ако е реабилитиран;
2. искателят или някое от лицата по т. 1 
са обявявани в несъстоятелност, ако е останал 
неудовлетворен кредитор и от датата на влизане 
в сила на съдебното решение за обявяване на 
несъстоятелността не са изтекли три години;
3. искателят или някое от лицата по т. 1 са 
извършили престъпления против финансовата, 
данъчната или осигурителната система и това 
е установено с влязла в сила присъда или имат 
просрочени публични задължения в размер 
над 5000 лв. и не е представено обезпечение 
в размер на главницата и лихвите;
4. искателят или някое от лицата по т. 1 
са извършвали дейност като едноличен тър­
говец или са участвали в дружество, на което 
окончателно е отнет лицензът (разрешението) 
за организиране на хазартна дейност или на 
което е налагана санкция за осъществяване на 
хазартна дейност без разрешение.
(2) Лиценз за организиране на хазартна 
игра, за производство, разпространение и 
сервиз, за внос, разпространение и сервиз на 
игрално оборудване за хазартна дейност не се 
издава на едноличен търговец или юридическо 
лице при недоказан произход на средствата 
за организиране на игрите и дейностите по 
този закон или на средствата за извършване 
на инвестициите по чл. 5, ал. 2, или в случай 
че собственик или съдружник/акционер е не­
персонифицирано дружество или дружество, 
регистрирано в офшорна зона, включително в 
случаите на свързани лица, по смисъла на § 1 
от допълнителните разпоредби на Търговския 
закон.
(3) Лиценз за организиране на хазартна игра 
не се издава и когато лице, пряко свързано с 
организирането на играта или с управлението 
на игралната зала или казиното, е осъждано 
за умишлено престъпление от общ характер, 
освен ако е реабилитирано и не са налице 
обстоятелствата по ал. 1, т. 3 и 4.
(4) Лиценз за организиране на хазартна игра 
и за извършване на дейностите по чл. 1, т. 2 от 
този закон не се издава, когато на лицата по чл. 4, 
ал. 1, т. 1 и 2, както и на техни собственици, 
съдружници или акционери с квалифицирано 
участие, управители, членове на управителен 
или контролен орган е отнет лицензът за ор­
ганизиране на хазартни игри или дейности в 
други държави – членки на Европейския съюз, в 
държави – страни по Споразумението за Евро­
пейскотото икономическо пространство, или в 
Конфедерация Швейцария и това е потвърдено 
в официална кореспонденция от компетентните 
органи на съответната държава.
(5) Лицата по чл. 4, ал. 1, т. 2 и представля­
ващите лицата по чл. 4, ал. 1, т. 1, 4 и 5 и по 
чл. 14, както и съдружниците и акционерите 
с квалифицирано участие – физически и юри­
дически лица, подават нотариално заверена 
декларация за обстоятелствата, посочени в 
ал. 1, т. 2, 3, 4 и ал. 4, свидетелство за съди­